jkorsvik/nowiki_second_scrape_merged huggingface dataset:
Matthew Lillard

Matthew Lillard (født 24. januar 1970 i Michigan, USA) er en amerikansk skuespiller og produsent.
Lillard ble født i Lansing, Michigan, og vokste opp i Tustin, California. Mens han gikk på high school, ble han med-arrangør av en kortlivet TV-show med tittelen SK8 TV. Etter high school, ble han ansatt for Ghoulies 3: Ghoulies Go to College fra 1991. Han gikk på American Academy of Dramatic Arts i Pasadena, California, der han blant andre møtte skuespilleren Paul Rudd, og senere begynte han ved teater-skolen Circle Square i New York City.
I 2010, ble Lillard gitt en rolle på TV-kanalen Fox sine serier, House M.D.. I 2000 giftet Lillard seg med Heather Helm og sammen fikk de tre barn: Addison Grace, Macey Lyn, og Liam. I oktober 2005 deltok Lillard i en Dungeons & Dragons Mini-turnering mot medlemmer av Quest Club Gaming Organization på Magic. Castle i Hollywood.


== Filmografi ==
If These Walls Could Talk (1996) som en protester.
She’s All That (1999) som Brock Hudson
Without A Paddle (2004) som Jerry Conlaine
The Perfect Score (2004) som Larry.
In the Name of the King: A Dungeon Siege Tale (2007) som Duke Fallow.
Skrik som Stu Macher.
Skrik 2 (1997)
Scooby-Doo (2002) som Shaggy.
Looney Tunes: Back in Action (2003) som seg selv.
Scooby-Doo 2 - Monstre på frifot (2004) som Shaggy.
The Descendants (2011) som Brian Speer.
Scooby-Doo! Mysteriegjengen (mellom 2010 og 2013) som Norville Shaggy Rogers.
Halt and Catch Fire (mellom 201 og 2017) Ken Diebold i Sesong 3.


== Referanser ==


== Eksterne lenker ==
(en) Matthew Lillard – kategori av bilder, video eller lyd på Commons 
(en) Matthew Lillard på Internet Movie Database 
(sv) Matthew Lillard i Svensk Filmdatabas 
(da) Matthew Lillard på Filmdatabasen 
(da) Matthew Lillard på Scope 
(fr) Matthew Lillard på Allociné 
(en) Matthew Lillard på AllMovie 
(en) Matthew Lillard hos Turner Classic Movies 
(en) Matthew Lillard hos Rotten Tomatoes 
(en) Matthew Lillard hos The Movie Database 
(en) Matthew Lillard hos Internet Broadway Database
Christer Johannesen

Christer Olav Johannesen (født 9. april 1945 i Uppsala) er en norsk offiser,  musiker og korpsdirigent. Han ledet i en årrekke Forsvarets musikkorpsvirksomhet og har spilt en sentral rolle i utviklingen av den sivile janitsjar- og korpsmusikken i Norge.Johannesen ble i 1965 ansatt i Forsvaret etter avsluttet militærtjeneste i HM Kongens Gardes musikkorps. Han spilte i Forsvarets Musikkorps Østlandet inntil han i 1975 ble utnevnt til sjef for korpset. Fra 1983 og i 20 år var han musikkinspektør i Forsvaret og hadde overordnet ansvar for militærmusikken i Norge. Johannesen har ledet Norsk Militær Tattoo siden 1994. I Sverige dirigerte Johannesen musikere fra Symfonikernas musikkår i Stockholm ved innspilling av svenske infanterimarsjer. Johannesen ble i 2003 pensjonert med obersts grad.
Johannesen har også ledet sivile korps. Han dirigerte Norges Nasjonale Ungdomskorps. Under hans ledelse vant korpset en internasjonal konkurranse i USA i 1976 og gikk til topps i Wereld Muziek Concours i Kerkrade i Nederland i 1978.  Under Johannesens direksjon vant Telemark janitsjarorkester  førstedivisjon i verdensmusikkonkurransen i Kerkrade.  Johannessen har dirigert Lillestrøm Musikkorps og Sarpsborg Janitsjar til seier i norgesmesterskap. I en årrekke dirigerte han også Sarpsborg Guttemusikkorps og vant med dette norgesmesterskap for skolekorps.
Kongen utnevnte i 2005 Johannesen til ridder av 1. klasse av St. Olavs Orden «for hans virke som dirigent.» Han er innehaver av ridderkors av Den islandske falkeorden. I 1996 mottok han The Colonel George S. Howard Citation of Musical Excellence For Military Concert Bands.


== Referanser ==


== Eksterne lenker ==
«Ompa til du dør», Intervju i Forsvarets Forum
Medley i militærmusikk, foredrag av Johannesen i Oslo Militære Samfund
High Voltage Festival

High Voltage Festival er en rock/metal-musikkfestival i Victoria Park i London, England. 
Det er separate scener for klassisk rock, progressiv rock og heavy metal. Den første festivalen ble holdt 24. og 25. juli 2010, og den andre var planlagt 24. og 25. juli 2011, med Dream Theater og Judas Priest som hovedattraksjoner. 
I 2010 spilte Heaven and Hell sin konsert som hyllest til deres vokalist Ronnie James Dio som døde noen måneder tidligere. Norske Jørn Lande og Glenn Hughes var vokalister.
I 2011 planla Judas Priest å spille deres aller siste konsert i Storbritannia som en del av deres avslutningsturne Epitaph World Tour.


== Band ==


=== 2010 ===
Classic Rock StageMetal Hammer StageProg Stage
Bjørn Geirr Harsson

Bjørn Geirr Harsson (født 23. januar 1940) er en norsk geofysiker, som er kjent for sin innsats for geodesi i Statens kartverk.
Harsson er utdannet cand.real. med hovedfag i geofysikk fra Universitetet i Oslo. Han hadde sin yrkeskarriere i Norges geografiske oppmåling, som ble til Statens kartverk. Harsson var også rådgiver for Utenriksdepartementet i spørsmål om delelinjer til sjøs, 
blant annet ved Jan Mayen, Svalbard og i Barentshavet. Oppdraging av Norges sjøgrenser og avgrensning av norsk kontinentalsokkel, blant annet på Ekofiskfeltet i Nordsjøen, har vært av avgjørende betydning for norske nasjonale interesser.I arbeidet med utarbeidelse av FNs havrettskonvensjon var Harsson representert i ulike arbeidsgrupper. Harsson har vært formann i Norsk Geofysisk Forening. Han har også vært presidiemedlem i Nordisk kommisjon for geodesi. Han arbeidet for å få Struves meridianbue inn på UNESCOs verdensarvliste.Harsson har vært aktiv i lokalpolitikken for Høyre og har vært kommunestyrerepresentant i Hole kommune. Han har vært leder i Hole Høyre.
Harsson er også aktiv som lokalhistoriker og har utgitt lokalhistoriske skrifter. Han er leder av Hole historielag. Han fikk Hole kommunes kulturpris i 2017 og ble æresmedlem i Hole historielag i 2020. Han var redaktør av Heftet Ringerike 2005–2009.
Harsson er medlem av Klimarealistenes vitenskapelige råd
Kongen utnevnte i 2005 Harsson til ridder av 1. klasse av St. Olavs Orden «for hans innsats for norsk geodesi.» Han ble utnevnt til æresmedlem i GeoForum i Tønsberg i 2007 og æresmedlem i Norsk Kartmuseums Venneforening i 2020.


== Referanser ==


== Bibliografi ==
Bjørn Geirr Harsson og Roald Aanrud Med kart skal landet bygges – Oppmåling og kartlegging av Norge 1773–2016  Statens kartverk 2016 ISBN 978-82-7945-471-7
Magnum (band)

Magnum er et britisk progressiv rock-band fra Birmingham, etablert i 1972. Musikken deres kan betegnes som melodiøs, pompøs og symfonisk rock.
Bandet har flere ganger spilt på konserter i Norge, hovedsakelig i Trondheim (Skansen/Ritz 1986, Leangenhallen 1987, Rosendal Teater 1988, 1989, 1990, Olavshallen 1993 og Torvet 2010). Bandet oppnådde en viss kommersiell suksess med klassikeralbumet On a storyteller's night.


== Medlemmer ==
OpprinneligBob Catley – vokal (1972 — 1995, 2000 — idag)
Tony Clarkin – gitar (1972 — 1995, 2000 — idag)
Kex Gorin – trommer (1972 — 1984)
Bob Doyle – bassgitar (1972)NåværendeBob Catley — vokal (1972 — 1995, 2000 — idag)
Tony Clarkin — gitar & vokal (1972 — 1995, 2000 — idag)
Al Barrow — bassgitar (2001 — idag)
Harry James — trommer (2005 — idag)
Mark Stanway — keyboard (1980 — 1984, 1985 — 1995, 2001 — 2016)


== Diskografi ==
Kingdom of Madness (1978)
Magnum II (1979)
Chase the Dragon (1982)
The Eleventh Hour (1983)
On a Storyteller's Night (1985)
Vigilante (1986)
Wings of Heaven (1988)
Goodnight L.A. (1990)
Sleepwalking (1998)
Keeping the Nite Light Burning (1993)
Rock Art (1994)
Breath of Life (2002)
Brand New Morning (2004)
Princess Alice And The Broken Arrow (2007)
Into the Valley of the Moonking (2009)
The Visitation (2011)
On the 13th Day (2013)
Escape from the Shadow Garden (2014)
The Visitation (2011)


== Eksterne lenker ==
Offisielt nettsted 
(en) Magnum (band) – kategori av bilder, video eller lyd på Commons 
(en) Magnum på Discogs 
(en) Magnum på MusicBrainz 
(en) Magnum på Spotify 
(en) Magnum på Songkick 
(en) Magnum på AllMusic 
Magnum på Twitter 
Magnum på Facebook 
Magnum på Myspace
Madeleine Stowe

Madeleine Stowe (født 18. august 1958 i Los Angeles, California) er en amerikansk skuespillerinne.
Stowe, ble som den eldste av tre barn, født sm Madeline Mora Stowe i Eagle Rock, en forstad til Los Angeles. Hennes mor, Mireya (født Mora), innvandret til USA fra Costa Rica, og kom fra en fremstående familie derfra, og hennes far, Robert Stowe, en sivilingeniør, var født i Oregon, USA. Stowes far led av multippel sklerose.
I en alder av ti år, begynte Stowe å ta pianotimer med det mål å bli konsertpianist. Hennes russisk-fødte musikklærer Sergej Tarnowsky hadde stor tro på henne, og lærte henne å spille piano fra hans dødsleie. Men da han døde i en alder av 96, sluttet hun med piano. Hun studerte film og journalistikk ved University of Southern California. Hun var ikke alt for interessert i å studere og hun begynte med opptredener på Solaris, et teater på Beverly Hills, hvor en film-agent oppdaget hennes talent i en lek og ga henne flere tilbud om opptredener på TV og i filmer.
For nesten femten år, dukket Stowe for det meste opp i mindre roller eller biroller i filmer og på TV. Noen av hennes forestillinger fra denne perioden ble kjent for allmennheten, som i Utsetting (1987), der hun spilte med Richard Dreyfuss, og Hevnens pris, (1990), der hun spilte mot Kevin Costner. I 1992, dukket hun opp i en birolle som kona til Kurt Russell i ett kriminalitetsdrama, Unlawful Entry.
Regissør Robert Altman fikk med seg Stowe i filmen Short Cuts i 1993, hvor hun ga en av hennes mest kritikerroste forestillinger på TV-skjermen som kona til en tvangsmessig og utro politimann, spilt av Tim Robbins. Det følgende året, var hun en blind musiker i thrilleren Blink, med Aidan Quinn. (Fjorten år tidligere, hadde hun en gjesterolle som blind maler i Huset på prærien). Året etter det, var hun en sympatisk psykiater i science-fiction filmen Twelve Monkeys. Stowe utsatte sin skuespillerkarriere til 1996 for å konsentrere seg om morsrollen. I 1998 kom hun tilbake med The Proposition, og The General's Daughter som kom ut i 1999.
Hun nylig dukket opp i Jeff Goldblums detektiv-drama Raines på NBC. Serien ble kansellert etter to måneder. Stowe har vært gift siden 1982 med skuespilleren Brian Benben, som hun møtte året før. Paret har en datter, May (født 1996). De bruker fritiden på ranchen de eier sammen i Texas. I 2008 reiste Stowe til Haiti og hjalp befolkningen der sin optreden i veledighetsorganisasjonen Artister for fred og rettferdighet. I desember 2007 sluttet hun i Artister for fred og rettferdighet, og i stedet kjempet hun for John Edwards i presidentvalget for 2008.


== Referanser ==


== Eksterne lenker ==
(en) Madeleine Stowe på Internet Movie Database 
(sv) Madeleine Stowe i Svensk Filmdatabas 
(da) Madeleine Stowe på Filmdatabasen 
(da) Madeleine Stowe på Scope 
(en) Madeleine Stowe på AllMovie 
(en) Madeleine Stowe hos Turner Classic Movies 
(en) Madeleine Stowe hos Rotten Tomatoes 
(en) Madeleine Stowe hos TV Guide 
(en) Madeleine Stowe hos The Movie Database
Turn of the Tide

Turn of the Tide er den ellevte studioutgivelsen til den engelske progrock-gruppa Barclay James Harvest og ble gitt ut i mai 1981. Utgivelsen ble spilt inn ved Marcus Music i London i perioden fra september 1980 til mars 1981.
Tittelen på utgivelsen ble tatt fra et refreng i låta «Back To The Wall». Gjesteartist Kevin McAlea fikk fortsatt tillit etter den forrige utgivelsen Eyes of the Universe, mens nykommeren var gitaristen Colin Browne. Browne hadde banderfaring sammen med Andy Summers (The Police) i det lokale bandet Toerag på slutten av 1960-tallet samt i Great White Idiot som var forløperen til punkbandet Doctors of Madness. I tillegg deltok Browne også på BJHs turné i 1980 og den famøse konserten i Berlin.
Albumdesignet ble utarbeidet av Alwyn Clayden, mens fotografiene ble tatt av den da relativt ukjente Bob Carlos Clarke, som senere skulle bli en verdensberømt portrett- og motefotograf. I Norge endte utgivelsen til slutt på en fjerdeplass som beste plassering etter å ha tilbrakt tilsammen 22 uker på VG-lista.


== Sporliste ==
«Waiting on the Borderline» (3.41)(Les Holroyd)
«How Do You Feel Now?» (4.47)(John Lees)
«Back to the Wall» (5.08)(Les Holroyd)
«Highway for Fools» (3.12)(John Lees)
«Echoes and Shadows» (4.59)(Les Holroyd)
«Death of a City» (3.47)(John Lees)
«I'm Like a Train» (5.23)(Les Holroyd)
«Doctor Doctor» (5.35)(John Lees)
«Life Is for Living» (3.38)(Les Holroyd)
«In Memory of the Martyrs» (7.56)(John Lees)


== Personell ==
John Lees – Vokaler, gitarer
Les Holroyd – Vokaler, bassgitar, akustisk gitar
Mel Pritchard – Trommer, perkusjon


=== Annet personell ===
Colin Browne – Keyboards, gitar, bassgitar, bakgrunnsvokaler
Kevin McAlea – Keyboards
Martin Lawrence – Assisterende produsent, lydtekniker
Liz Biddiscombe – Assisterende lydtekniker
Alwyn Clayden – Coverdesign
Bob Carlos Clarke – Coverfotograf


== Utgivelsesdetaljer ==
1981, Storbritannia, Polydor POLD 5040, LP
1983, Storbritannia, Polydor 800 013-2, CD


== Referanser ==


== Eksterne lenker ==
(en) Turn of the Tide på Discogs 
(en) Turn of the Tide på MusicBrainz 
Bjharvest.co.uk – Informasjon om utgivelsen
Sandnes kulturskole

Sandnes kulturskole er en av landets største kulturskoler med ca. 2 200 elever. I tillegg kommer også ca. 650 medlemmer i skolekor og korps. 
Sandnes kulturskole holder til i Holbergsgt 23 i Sandnes, i samme lokaler som Vågen videregående skole. Skolen gir også desentralisert undervisning, særlig i de skolekretsene som ligger lengst fra sentrum.
I tillegg til musikk underviser skolen også i dans, drama og bildende kunst.


== Eksterne lenker ==
Sandnes kulturskole
Tunsberg Medisinske Skole

Tunsberg Medisinske Skole (TMS) er en skole i Tønsberg som tilbyr kurs og studier primært innen grunnmedisin, naturmedisin og ernæringsfag. Mye av undervisningen foregår via nettskole, og i noen fag kombinert med vanlig klasseromsundervisning. Skolen har også en avdeling i Asker. 
Skolen het frem til desember 2011 Medisinfagskolen.


== Historie ==
Tunsberg Medisinske Skole ble etablert i 1998 som den første nettskolen for terapeuter innen alternativ medisin. Grunnlegger var Truls Isaksen, som i dag er rektor ved skolen. Lege Roar Pedersen, som samtidig var med på å starte opp Lommelegen, var fagansvarlig for undervisning i anatomi, fysiologi og sykdomslære. Ernæringsfysiolog Gunnhild Wiik Mikkelsen var fagansvarlig for Kostholdsveilederstudiet.


== Studietilbud ==
Skolen tilbyr i dag mer enn 10 forskjellig typer deltidsstudier.


=== Forkurs anatomi og fysiologi ===
I forkurset lærer studentene grunnleggende anatomi og fysiologi.


=== Grunnmedisin ===
Dette studiet består av en rekke ulike fag, men hovedvekten ligger på anatomi, fysiologi og patologi. I tillegg får studentene en innføring i medisinsk historie, mikrobiologi, biokjemi, farmakologi, psykiatri og samfunnsmedisin.


=== Naturmedisinsk grunnutdanning ===
Formålet med utdanningen er å gi en innføring i naturmedisinens bakgrunn, historie og tenkemåte. Utdanningen er ikke knyttet opp mot noen spesiell fagretning, men ment å gi generell forståelse for de grunnleggende prinsipper innen faget.


=== Kostholdsveileder ===
Høsten 2000 startet skolen en utdannelse i kosthold og ernæring som er spesiallaget for terapeuter. Gjennom studiet lærer studentene hvordan man skal veilede klienter, slik at de får et optimalt kosthold. Studiet er i stor grad basert på caseoppgaver.


=== Ernæringsterapi ===
Denne utdannelsen bygger videre på Kostholdsveileder, og er en to-årig deltidsutdannelse til ernæringsterapeut. Ernæringsterapi er et fag som omfatter analyse av kosthold og livsstil. Terapeutene gir råd om kosthold og livsstil.


=== Biopati ===
Biopati er en 4-årig naturmedisinsk deltidsutdanning. Undervisningen er en kombinasjon av helgesamlinger og nettundervisning (selvstudier),  og foregår ved avdeling for biologisk medisin i Asker. 
Utdanningen er godkjent som fagskoletilbud av NOKUT - Nasjonalt organ for kvalitet i utdanningen. Den kvalifiserer til medlemskap i Norske Naturterapeuters Hovedorganisasjon (NNH) og registrering i Brønnøysund (Registeret for utøvere av alternativ behandling).


=== Soneterapi etter Ersdalmetoden ===
Toårig deltidsutdannelse i soneterapi. Fotsoneterapi er en naturmedisinsk behandlingsmetode basert på bioholo-grafiske prinsipper etter ECIWO (Embryo Containing Information of the Whole Organism). Denne metoden er utviklet av dr. Charles Ersdal. Medisinfagskolen er den eneste norske skolen som underviser etter Ersdalsmetoden.


=== Økologisk hudpleie ===
I dette kurset lærer studentene om hva som menes med økologisk hudpleie. Andre temaer som blir tatt opp er blant annet dermatologi, ulike hudsykdommer, hudpleie, INCI-systemet.


== Referanser ==


== Eksterne lenker ==
Tunsberg Medisinske Skole
Berit Tversland

Berit Tversland (født 25. juli 1950) er en norsk hofftjenestekvinne. Hun var kabinettsekretær ved Det kongelige hoff fra 2000 til 2012. Tversland er kjent som en av kongefamiliens nærmeste medarbeidere gjennom flere år. 


== Virke ved hoffet ==
Tversland ble i 1977 ansatt ved Det kongelige hoff. Hun var i tolv år guvernante for prinsesse Märtha og prins Haakon. Etter dette ble Tversland assisterende kabinettsekretærer. I 1990 ble hun sekretær for prinsesse Märtha, senere fylte hun samme funksjon for kronprins Haakon før hun ble privatsekretær for kong Harald. Fra 2000 var Tversland kabinettsekretær. Tversland ledet kabinettssekretariatet Det kongelige hoff og har også vært fungerende hoffsjef. Hun ble pensjonert i 2012.Tversland har gått ved Forsvarets høgskole og har vært leder i Oslo bispedømmeråd.


== Utmerkelser ==
Tversland er innehaver av en rekke norske og utenlandske ordener. Kongen utnevnte i 2005  Tversland til kommandør av St. Olavs Orden «for fortjenstfullt virke i H.M. Kongens  tjeneste.» Kongen forfremmet i 2012 Tversland til storkors av St. Olavs Orden. I 2005 mottok hun Kongehusets 100-årsmedalje. Tversland har mottatt 1. klasse av den estiske Terra Mariana-korsets orden og 3. klasse av Den hvite stjernes orden, storkors av Republikken Italias fortjenstorden, storkors av den portugisiske Infante Dom Henriks orden, storkors av Spanias sivile fortjenstorden, storridderkors av Den islandske falkeorden, 3. klasse (kommandørkors) av Storfyrst Gediminas av Litauens orden og kommandørkors av Republikken Polens fortjenstorden.


== Referanser ==
Dextra Musica

Dextra Musica er et norsk aksjeselskap som investerer i strykeinstrumenter. Dextra Musica eier over 140 instrumenter med mål om å utløse gode krefter i norsk musikkliv og øke interessen for klassisk musikk og folkemusikk. Instrumentsamlingen består av historiske og moderne strykeinstrumenter, hardingfeler og langeleiker. De historiske instrumentene stilles til disposisjon for etablerte musikere, som til gjengjeld stiller opp på konserter og som instruktører og inspirasjonskilder for yngre utøvere. De moderne instrumenter lånes ut til Norges Musikkhøyskole og Barratt Due Musikkinstitutt for videre utlån til talentfulle elever og studenter.
Selskapet er et datterselskap til Sparebankstiftelsen


== Eksterne lenker ==
https://sparebankstiftelsen.no/om-instrumentsamlingen/
Helge Ole Bergesen

Helge Ole Bergesen (født 29. september 1949 i Stavanger, død 29. juni 2015) var en norsk statsviter og politiker (H).
Helge Ole Bergesen var elev ved Stavanger katedralskole.
Han gikk Forsvarets russiskkurs, og var utdannet mag.art. i statsvitenskap og cand.mag. med statsvitenskap, russisk og historie. Han var universitetslektor ved Institut for samfundsfag ved Odense Universitet 1978–1979, forsker ved Fridtjof Nansens Institutt 1980–2001 (fra 1999 seniorforsker med professorkompetanse), foreleser i statsvitenskap ved Universitetet i Oslo 1983–1984, redaktør av årboken Green Globe Yearbook 1992–1997 og foreleser ved Handelshøyskolen BI 1993–1996. Fra 2006 var han forskningsdirektør ved Universitetet i Stavanger. Bergesen arbeidet mye med internasjonale energiforhold, nord/sør-konflikter og miljøvern.Bergesen var formann i Stavanger Unge Høyre 1966–1967, 2. viseformann i Unge Høyre på landsplan 1969–1971 og 1. viseformann 1971–1973. Han var medlem av Stavanger bystyre 1995–2007, leder i Stavanger Høyre 1997–2000, medlem av Høyres sentralstyre 1970–1973 og 2000–2002 samt statssekretær i Utdannings- og forskningsdepartementet i Kjell Magne Bondeviks andre regjering 2001–2005.Han døde etter flere års kreftsykdom.Helge Ole Bergesen var sønnesønn av skipsreder Ole Bergesen (1891–1955) og sønn til jurist Ole Bergesen (1916–1965).


== Referanser ==


== Eksterne lenker ==
(no) Helge Ole Bergesen hos Norsk senter for forskningsdata 
(no) Han drev også sin egen blogg, den kan finnes her Arkivert 22. mars 2019 hos Wayback Machine..
Ragnhild Melleby Aslaksen

Ragnhild Marie Melleby Aslaksen (født 30. april 1962) er en norsk samisk politiker, som representerer Arbeiderpartiet. Hun er nestleder for Vadsø Arbeiderparti, og er valgt inn på Sametinget for perioden 2009-13, der hun er medlem av i plan- og finanskomiteen. 
Ved siden av politikken jobber hun som innkjøpsrådgiver ved Helseforetakenes Innskjøpsservice, og har tidligere jobbet i Varanger kraftnett, Utbyggingsfondet i Finnmark, Tromsø Sparebank og Finnmark fylkeskommune. 
Aslaksen har grunnfag geografi fra Norges lærerhøgskole i Trondheim, og har i tillegg gått 2-årig studium i økonomi og administrasjon ved Høgskolen i Bodø.  
Hun er gift og har to barn.


== Eksterne lenker ==
Sametinget.no - Aslaksen, Ragnhild Marie Melleby
Ellen Inga O. Hætta

Ellen Inga Brita Olavsdatter Hætta (født 17. juni 1953 i Kautokeino) er rektor og politiker (H). Hun har siden 2011 vært rektor ved Samisk videregående skole og reindriftsskole i Kautokeino. Hun har tidligere vært reindriftssjef i Norge, og statssekretær.
NRKs generalforsamling ved kulturminister Thorild Widvey oppnevnte 10. juni 2014 Hætta som medlem i NRKs styre. Hun er første same i NRKs styre.
Hun har examen artium fra 1973, almenlærerutdannelse fra 1980, semesteremne i samisk fra 1981, grunnfag i samisk fra 1987, Forsvarets høgskoles hovedkurs 1992–1993 og kurs i kvinneledelse fra Høgskolen i Finnmark fra 2000. Hætta var lærer, sosiallærer og rektor i barne- og ungdomsskolen i Kautokeino 1973–1987, direktør i Samisk utdanningsråd 1994–1999, avdelingsdirektør ved Sametinget 1999–2001 og reindriftssjef 2001–2010.Hætta var medlem av Kautokeino kommunestyre 1984–1995 og 1999–2001, ordfører 1988–1991, leder i Kautokeino Høyre 1992–1994 og statssekretær i Kommunal- og regionaldepartementet under Kjell Magne Bondeviks andre regjering 2004–2005. Hun har også innehatt en rekke andre kommunale og regionale verv og deltatt i statlige utredningsarbeider.


== Referanser ==


== Eksterne lenker ==
(no) Ellen Inga O. Hætta hos Norsk senter for forskningsdata